Fakultet za menadžment u turizmu i ugostiteljstvu dana 05. travnja 2022. godine objavljuje

# NATJEČAJ

**ZA MOBILNOST STUDENATA RADI STUDIJSKOG BORAVKA**

**za ZIMSKI SEMESTAR akademske godine 2022./2023**.

(u okviru CEEPUS programa mobilnosti)

**OPĆI UVJETI NATJEČAJA:** Srednjoeuropski program razmjene za sveučilišne studije (CEEPUS) regionalni je program akademske mobilnosti. Srednjoeuropski program razmjene započeo je s provedbom 1. prosinca 1994. godine, kada je na snagu stupio Ugovor o programu CEEPUS, sklopljen u Budimpešti 1993. godine. Hrvatska je potpisala Ugovor CEEPUS 1995. godine, a uz Hrvatsku u programu tradicionalno sudjeluju sljedeće države: *Albanija, Austrija, Bugarska, Bosna i Hercegovina, Crna Gora, Češka, Mađarska, Makedonija, Poljska, Rumunjska, Slovačka, Slovenija i Srbija*. U akademskoj godini 2009./2010. programu je pristupilo i *Sveučilište u Prištini na Kosovu*, a u akademskoj godini 2011./2012. *Moldavija*.

CEEPUS podržava mobilnost studenata preddiplomskog, diplomskog i doktorskog studija (moguća ograničenja za mobilnost studenata doktorskog studija ovise o instituciji primatelja). Zemlje određuju [iznose stipendija](https://www.ceepus.info/#nbb) za različite kategorije stipendista, kao i ostala prava CEEPUS-ovih stipendista (primjerice, besplatan smještaj, subvencionirana prehrana, zdravstveno osiguranje). Osim osiguranih kvota za studentsku mobilnost studentima stoji na raspolaganju i tzv. „freemover mobilnost“.

Fakultet za menadžment u turizmu i ugostiteljstvu član je sljedećih CEEPUS mreža:

1. „*Amadeus*“ – koordinator WU Wien (Austrija)

2. „*Education Without Frontiers*“ – koordinator University of Applied Sciences Burgenland (Austrija)

3. „*CESEENET - Central, East and South-East European PhD Network in Management and Economics*“ - koordinator Sveučilište u Rijeci, Ekonomski fakultet.

Dvije su CEEPUS mreže objavile natječaj za **ODLAZNU MOBILNOSTI U AKADEMSKOJ GODINI 2022./2023.:**

1. **„CESEENET**“ (**CIII-HR-1301-05-18-2223**) – **ZIMSKI SEMESTAR** 
   1. **University of Vienna, Faculty of Business, Economics and Statistics**

**1 student (3 mjeseca)**

* 1. **Cracow University of Economics, Market Analysis**

**1 student (3 mjeseca)**

1. **„Amadeus“ (CIII-AT-0068-18-2223) – ZIMSKI SEMESTAR**
   1. **WU – Vienna University of Economics and Business**

**1 student (4 mjeseca)**

* 1. **University of Ljubljana, Faculty of Economics and Business**

**1 student (4 mjeseca)**

* 1. **University of Maribor, Faculty of Economics and Business**
     1. **student (4 mjeseca)**

1. **“Education Without Frontiers**“ (**CIII-AT-0050-18-2223**) **– ZIMSKI SEMESTAR**
   1. **University of Applied Sciences Burgenland, International Business Relations –**

**1 student (4 mjeseca)**

**Mobilnost unutar CEEPUS mreže. Uvjeti koje student mora zadovoljavati jesu sljedeći:**

* završena najmanje dva semestra u području u kojem se želi prijaviti za mobilnost
* državljanstvo jedne od zemalja članica CEEPUS-a ili status redovnog studenta u jednoj od zemalja članica CEEPUS-a.

**PRIJAVE SE PRIMAJU ISKLJUČIVO DO PETKA, 03. LIPNJA 2022. GODINE**

## Uvjeti FMTU koje student mora zadovoljiti jesu sljedeći:

* mobilnost mogu ostvariti svi studenti (redoviti i izvanredni) isključivo pod uvjetom da su u vrijeme predviđene mobilnosti upisani u drugu godinu preddiplomskog studija ili višu godinu studija
* student koji je upisan na zadnju godinu preddiplomskog studija, a prijavljuje se za realizaciju studijskog boravka na prvoj godini diplomskog studija, može se prijaviti na mobilnost samo u ljetnom semestru
* obvezno je poznavanje engleskog jezika – minimalna razina B2
* studenti doktorskoga studija mogu ostvariti semestralnu i kratkotrajnu mobilnost (minimalno 1 mjesec). Prednost se daje studentima koji prijavljuju semestralnu mobilnost.

Dakle, student **NE MOŽE** ostvariti mobilnost:

* na prvoj godini preddiplomskog studija
* u ljetnom semestru na četvrtoj godini preddiplomskog studija (razlog: praksa)
* u zimskom semestru diplomskog studija.

Obavezno proučiti prije dostavljanja prijave:

* mrežne stranice Fakulteta – Međunarodna suradnja – Mobilnost – Studenti – CEEPUS,<https://www.fthm.uniri.hr/medunarodna-suradnja/odlazna-mobilnost/studenti-ceepus>
* mrežne stranice Fakulteta – Međunarodna suradnja – Mobilnost – Studenti – Upute i obrasci, <https://www.fthm.uniri.hr/medunarodna-suradnja/odlazna-mobilnost/studenti-obrasci>.

## POSTUPAK PRIJAVE

Kandidat dostavlja natječajnu dokumentaciju putem e-maila na [kresom@fthm.hr](mailto:kresom@fthm.hr).Kandidat će dobiti potvrdu e-mailom da je dokumentacija zaprimljena.

***Nepotpune i nepravodobno podnesene prijave neće se razmatrati.***

## PRIJAVNA DOKUMENTACIJA

* *Application form* (u prilogu)
* CV (Europass format) na engleskome jeziku
* Prijepis ocjena svih položenih ispita na svim razinama visokoškolskog obrazovanja:

preddiplomskoj, diplomskoj i poslijediplomskoj razini zaključno sa zimskim semestrom

2021./2022. (izdan od strane fakulteta/akademije/sveučilišnog odjela)

* Izjava - odustajanje od stipendije (ukoliko student ima Erasmus ili neki drugu stipendiju).

## KRITERIJI ZA IZBOR KANDIDATA/KANDIDATKINJA

1. potpuno i ispravno ispunjen prijavni obrazac; dostavljena kompletna Natječajem zatražena dokumentacija
2. akademski uspjeh
3. motivacijsko pismo
4. znanje jezika na kojem će se održavati nastava
5. ne ostvarene mobilnosti u prijašnjim akademskim godinama.

## POSTUPAK IZBORA KANDIDATA

Postupak izbora odvija se u dva kruga:

1. krug - administrativna provjera prijava

2. krug - izbor kandidata/kandidatkinja za mobilnost od strane Povjerenstva za izbor kandidata.

## OBJAVA REZULTATA NATJEČAJA

Svi kandidati bit će obaviješteni o rezultatima natječaja elektronskom poštom. Prijavom na natječaj kandidati/kandidatkinje pristaju da se njihovo ime objavi na popisu izabranih/odbijenih kandidata.

*Napomena: Ustanova domaćina (strana institucija) ima pravo odbiti predloženoga kandidata/studenta sa FMTU.*

## OSTALO

Za detaljnije informacije: Agencija za mobilnost i programe Europske unije, CEEPUS ([http://www.mobilnost.hr/index.php?id=921)](http://www.mobilnost.hr/index.php?id=921)

**KONTAKT OSOBE:**

* Dr. rer. nat. Krešo Mihalinčić, CEEPUS koordinator FMTU, [kresom@fthm.hr](mailto:kresom@fthm.hr)
* Gđa. Tanja Veljak, Nacionalni ured za CEEPUS, Hrvatska

[ceepus@mobilnost.hr](mailto:ceepus@mobilnost.hr)